Nabeglavi
Nabeglavi (shuningdek, Nabeghlavi) (gruzincha: ნაბეღლავი) — Gruziyadagi mineral suvi. „Healthy Water (Sogʻlom suv)“ Gruziya-Shveytsariya aksiyadorlik jamiyati mashhur „Nabeglavi“ mineral suvi va „Baxmaro“ buloq suvlarini ishlab chiqaradi. Kompaniya 1997-yilda tashkil etilgan va hozirga qadar mahalliy mineral suv bozorida yetakchi hisoblanadi. Yangi tashkil etilgan kompaniyaning asosiy maqsadi uzoq yillik Nabeghlavi mineral suvini qadoqlash anʼanasini tiklash boʻlgan va bu jarayon muvaffaqiyatga erishgan. Shunday qilib, „Healthy Water“ kompaniyasining tashkil etilish tarixi Nabeghlaviy suv ishlab chiqarish tarixiga borib taqaladi. Nabeglavi mineral suvini idishlarga quyish 1958-yilda Nabeglavi qishlogʻining ekologik toza muhitida sogʻlomlashtirish maskani tashkil etilgandan soʻng boshlangan. Bu jarayon davomida suvning noyob shifobaxsh xususiyatlarini ham ochib berilgan. Usha vaqtga kelib suv ishlab chiqarish korxonasi unchalik katta boʻlmagan, tarqatish maydoni ancha cheklangan hududda boʻlgan. „Healthy Water“ AJ litsenziya ega boʻlib, biznesni oʻz qoʻliga olganidan soʻng mahsulot sifati va ishlab chiqarish hajmi sezilarli darajada oshgan va butun mamlakat boʻylab mashhurlikka erishgan. Qadoqlangan suv gruziyalik isteʼmolchilarning olqishiga sazovor boʻlgan va asta-sekin bozorda yetakchi oʻrinni egallagan.